**Kilpirauhasen liikatoiminnan radiojodihoito**

**Hoitopaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Siirry odottamaan odotusaulaan 8.

Korut ja arvoesineet pyydämme jättämään kotiin.

**Yleistä**

Sinulle annetaan radioaktiivista jodia, joka tuhoaa säteilyllään kilpirauhaskudosta ja vähentää kilpirauhasen liikatoimintaa.

**Hoitoon valmistautuminen**

Sinun tulee noudattaa jodiköyhää ruokavaliota kahden viikon ajan ennen radiojodihoidon antoa.

Hoitopäivänä sinun tulee olla syömättä 2 tuntia ennen radioaktiivisen jodikapselin antoa ja lisäksi 2 tuntia kapselin antamisen jälkeen.

Noudata lääkkeiden otossa hoitavan lääkärin ohjetta.

**Hoidon suorittaminen**

Sinun tulee olla syömättä 2 tuntia ennen kapselin ottoa ja 2 tuntia sen jälkeen.

Tutkimus on kivuton. Käytettävälle radioaktiiviselle jodille **ei ole tavattu yliherkkyyttä**. Jos sinulla on **verikokeissa** käynti, ilmoita siitä **isotoopin hoitajalle.**

**Jälkitoimenpiteet**

Radioaktiivisen kapselin antamisen yhteydessä isotoopin hoitaja antaa kirjalliset ohjeet, kuinka toimia kapselin antamisen jälkeen, jotta muiden ihmisten säteilyrasitus olisi mahdollisimman pieni. Nämä ohjeet sisältävät lieviä rajoituksia kanssakäymiseen muiden ihmisten kanssa.

Mikäli sinulla on **pieniä lapsia tai työskentelet lasten parissa**, ilmoita siitä isotooppiin ennen radiojodihoitoa tarkempien ohjeiden saamiseksi. Mahdollisen sairasloman saat tarvittaessa hoitavalta lääkäriltä.

Mikäli suunnittelet **ulkomaanmatkaa kuukauden kuluessa** tutkimuksesta, pyydä isotoopista todistus tullia varten.

Emme yleensä tee tutkimusta, mikäli olet raskaana tai epäilet olevasi raskaana. Ilmoita asiasta hoitavalle lääkärille, niin tutkimus siirretään sopivaan ajankohtaan. Radioaktiivinen jodi erittyy äidinmaitoon. Imetys on lopetettava kokonaan.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.